《与君静玉圃培才石梅小酌归后却简》
清代·方仁渊

重碧轻红泛酒卮，江乡幽景胜花时。日卸晚岫生奇态，风约微花起令姿。

造物有情留我狎，虚名何意待人知。清游却少倪迂画，且写闲怀入小诗。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。